b'\n_START_ARTICLE_\nItalijanska romantika (knji\xc5\xbeevnost)\n_START_PARAGRAPH_\nItalijanska romantika ozna\xc4\x8duje literarno smer, ki se je v italijanski knji\xc5\xbeevnosti pri\xc4\x8deja okoli leta 1815._NEWLINE_Za razliko od romanti\xc4\x8dne knji\xc5\xbeevnosti, ki je v evropski in ameri\xc5\xa1ki knji\xc5\xbeevnosti prevladovala od za\xc4\x8detka do srede 19. stoletja se je nastop romantike v Italiji zakasnil do leta 1815. Vzrok zakasnitve sta bila mo\xc4\x8dan vpliv klasicisti\xc4\x8dne tradicije in politi\xc4\x8dne razmere._NEWLINE_Predhodnika italijanske romantike sta bila dramatik Vittorio Alfieri (1749-1803) in pesnik ter pisatelj Ugo Foscolo (1778-1827). Oba sicer spadata \xc5\xa1e v predromantiko. Okoli 1815 se pod vplivom nem\xc5\xa1ke romantike in njenih na\xc4\x8del za\xc4\x8dne tudi v Italiji razvijati romanti\xc4\x8dna knji\xc5\xbeevnost, usmerjena k nacionalnim, liberalnim in demokrati\xc4\x8dnim na\xc4\x8delom. Njen najzna\xc4\x8dilnej\xc5\xa1i predstavnik je pesnik, dramatik in pisatelj Alessandro Manzoni (1785-1873), najve\xc4\x8dji lirik pa Giacomo Leopardi (1798-1837). Mimo obeh imenovanih v liriki, pripovedni\xc5\xa1tvu in dramatiki ni bilo pomembnej\xc5\xa1ih avtorjev. Po obsegu in zna\xc4\x8dilnostih pa italijanska romanti\xc4\x8dna knji\xc5\xbeevnost ni dosegla evropske romanti\xc4\x8dne knji\xc5\xbeevnosti.'